标题：胡善祥
明宣宗恭让章皇后
恭让章皇后胡氏（？—1443年），全名胡善祥，明宣宗朱瞻基废后，也是他的元配。胡善祥，济宁人。
永乐十五年，胡氏以贤闻名，选为皇太孙妃。洪熙年间，封为皇太子妃。明宣宗即位后，立为皇后。虽然胡善祥贵为皇后，但是并不得宠，宣宗最心爱的女人是孙贵妃，而且胡皇后也并没有生育儿子，只有一个女儿常德公主（存疑），于是给了宣宗和孙贵妃借口。宣德三年春，宣宗以皇后无子多病的理由，命令皇后上表辞位。胡氏退居长安宫，赐号静慈仙师。臣子们如张辅、蹇义、夏原吉、杨士奇、杨荣等都为这件事争论不已，但是废后一事还是进行了，后册立孙贵妃为皇后。宣宗母亲张太后怜悯胡氏贤德，常召她居住清宁宫。内廷朝宴的时候，也命胡氏居孙皇后之上。孙皇后为此怏怏不乐。正统七年十月，太皇太后张氏崩，胡氏痛哭不已，逾年亦崩，用嫔御礼葬于金山。
胡善祥无过被废的事，百姓们都知道，都非常同情这位可怜的皇后。据说宣宗晚年也为此悔过，说是少年冲动。天顺六年，孙太后崩逝后，明英宗妻钱皇后劝丈夫复其位号。英宗问大学士李贤，李贤说“以陵寝、享殿、神主俱宜如奉先殿式，庶称陛下明孝。”
天顺七年闰七月，英宗上尊谥曰恭让诚顺康穆静慈章皇后，修陵寝，不祔庙。
相关史料
《明史 列传一 后妃》
宣宗恭让皇后胡氏，名善祥，济宁人。永乐十五年选为皇太孙妃。已，为皇太子妃。宣宗即位，立为皇后。时孙贵妃有宠，后未有子，又善病。三年春，帝令后上表辞位，乃退居长安宫，赐号静慈仙师，而册贵妃为后。诸大臣张辅、蹇义、夏原吉、杨士奇、杨荣等不能争。张太后悯后贤，常召居清宁宫。内廷朝宴，命居孙后上。孙后常怏怏。正统七年十月，太皇太后崩，后痛哭不已，逾年亦崩，用嫔御礼葬金山。
后无过被废，天下闻而怜之。宣宗后亦悔。尝自解曰：“此朕少年事。”天顺六年，孙太后崩，钱皇后为英宗言：“后贤而无罪，废为仙师。其没也，人畏太后，殓葬皆不如礼。”因劝复其位号。英宗问大学士李贤。贤对曰：“陛下此心，天地鬼神实临之。然臣以陵寝、享殿、神主俱宜如奉先殿式，庶称陛下明孝。”七年闰七月，上尊谥曰恭让诚顺康穆静慈章皇后，修陵寝，不祔庙。
《胜朝彤史拾遗记》
恭让胡皇后者，宣宗废后也，名善庠，济宁人，父荣生七女。洪武初，长女名善围，以才色给事掖庭，充尚宫，颇见任使。荣故于是时得授锦衣卫指挥。至永乐十五年，有诏选皇太孙妃。司天奏星气见奎娄，当在济河间求之。使者下济宁，因以荣第三女进，则后也。按之合法相，遂于是年册皇太孙妃。先是邹平孙忠者，由太学生擢永城主簿，生一女，姣皙而慧。仁宗张皇后，永城人也，其母彭城伯夫人，曾见孙氏女于主簿官舍，奇之。会永乐八年，太宗谓皇太孙长当择配。彭城夫人称孙氏女贤，乃因张皇后言于太宗，太宗取孙氏入宫。甫十岁，即令张皇后育之，已七年矣。（原评曰：此以合传体叙二后事方有眉目，旧史如隔幔张炬，绝不明白。）至是诏选妃，以司天奏故，竟册立胡氏，而以孙氏为之嫔。彭城夫人每为张皇后唧唧，而张皇后贤，不言也。（原评曰：著此句又著下句，俱见筋节。）是时仁宗知其事，故于仁宗嗣位，册孙氏嫔时，特赐孙氏得服妃冠服。
宣德改元，尊张皇后为皇太后。皇太后有旨，谓两家定位久，无可议，仍册胡氏为皇后，孙氏为贵妃。故事册皇后用金宝金册，皇贵妃而下，金册无宝。时宣宗初嗣位，意亦稍稍向孙氏，特为孙氏请宝于太后。敕尚宝制金宝如后，赐孙氏，当时疑之。既而上颇事游幸，且好弄。后数数规讽，上稍厌后。适后疾无子，而贵妃，宫人有身者，贵妃隐之为已有。
二年十一月，宫中传言贵妃生皇第一子，上遂召张辅、蹇义、杨荣、夏原吉、杨士奇入。谕之曰：“朕有一大事与卿等议，固出不得已，然亦决矣。朕三十无子，而中宫屡身不得育，顷且病。日者言中宫禄命必无子，今贵妃有子，当立为嗣。夫母以子贵，礼也。特何以处中宫。”辅等皆不答。上乃举后过一二顾荣，荣进曰：“是可废也。”上曰：“废后有故事耶？”义曰：“宋仁宗废郭后为仙妃是也。”时辅与原吉、士奇、嘿然无言。上特问士奇，士奇曰：“臣事帝后，犹子事父母也。宁有为人子而议废母者。”荣曰：“上命也。”士奇曰：“正惟上命，勿轻出耳。”辅与原吉是士奇，且曰：“此大事非群议不可。”上曰：“不贻外议乎？”士奇曰：“宋仁宗废后，孔道辅范仲淹极言其非，因率台臣十数人入谏见黜。夫廷臣非之，至今史册犹讥之，谁谓无议哉。”既退，荣谓原吉曰：“上志久矣，恐非臣下所能止者。”原吉曰：“然废之不可也。”士奇曰：“即上所举中宫过，亦何一当废者，而轻言若是。”明日，上召荣、士奇至西角门问曰：“昨议云何。”荣出怀中纸条“后当废事”以进。上览未及竟，艴然曰：“渠曷有此。”顾士奇：“尔何言？”对曰：“汉光武废后，诏书有曰‘异常之事，非国休福’。宋仁宗废后而后复悔之。顾陛下详慎，幸勿却休福而贻后悔。”
上不怿罢。他日又诏问五人，辅、原吉对如前。士奇曰：“皇太后神圣，岂无旨者？”上曰：“与卿等议即太后旨也。”是日议未决。最后乃独召士奇于文华殿，屏左右谕曰：“朕丐卿，必欲卿处之如何？”士奇曰：“此非臣所能处也。”上曰：“虽然，以丐卿。”如是者三。士奇俯久之，仰而曰：“中宫与贵妃无嫌乎？”
（原评曰有：明一代多废后，自此始。大臣依回处写出可惜。）曰：“无之，顷中宫病逾月，而贵妃日过视，且倍殷也。”士奇曰：“若然，曷若乘中宫有疾，而陛下导之使辞让焉。”上曰：“善，卿第勿言，俟朕入导之。”数日复召士奇曰：“如卿言，中宫果辞让，虽太后不许，贵妃亦不受，然中宫意决矣。”士奇曰：“若此，愿陛下待两宫均等，无厚薄、无崇庳，终之始之。昔宋仁宗废郭后而恩意弥笃，可监也。”上曰：“朕不食言。”明日以谕议等，议等皆曰：“善。”
上乃敕礼部：“皇后自罹多病，不能承馈祀。重以无子，怀谦退，上表请闲。朕念伉俪重，屡拒不纳。而后恳再三，不得已已从所请矣。夫因其谦德而遂尊之，礼也。其称号、服食、侍从悉仍旧不改如敕。”乃更立孙氏为后，而后竟废。后乃退居长安宫，性本恬不喜事华饰，至是学清净，奉黄老为仙姑。张太后甚怜之，特召入，居清宁宫。凡内廷朝会飨宴，必命后居孙后上，孙后常怏怏。英宗立，尊张太后为太皇太后，孙后为皇太后，后益谦让，然视后如故。
正统七年，太皇太后崩，后祭奠列名妃嫔中，竟不得与孙后齿，因痛哭不巳，逾年亦崩。下外庭议丧礼，时杨士奇病，在告诸臣就问之。士奇请用后礼葬，诸臣曰：“此非内庭意也。”士奇面床阴不言。诸臣竟用嫔御礼，别葬于金山，谥静慈仙师。
天顺六年，孙太后崩。英宗皇后钱氏，尝事后，知后贤，每为英宗言后无罪废。群臣畏太后，殓葬谥号皆无礼伤之。英宗问李贤：“胡母后以疾请闲耳，谥仙师岂令典耶？朕欲尊上皇后谥，且饰其陵寝，飨殿神主，皆得更制如奉先殿式何如？”（原评曰：英宗复胡后位号，与止宫妃殉葬皆足为千古法式。第复位号事，稍涉私嫌，犹不及孝宗之公，若止殉，则度越远矣。）贤顿首谢称善。上敕群臣：“皇考以胡母后多疾，听其请闲。朕以冲龄，当母后令终，上谥无状，心甚缺然。”其改议尊谥，令所司修葺陵寝，飨殿如制。七年七月己未，礼部尚书姚夔等议上尊谥，曰：“胡太后入嫔先皇，久专宫阃。嗣任姒之徽音，慕黄老之清净。让位别居，优游卒岁。顾典礼未行，重违素志。尊崇有自，特发宸衷。夫有至行者，必受令名。慎追远者，可风末俗。先太后谦让如彼，我皇上克念如此。
至德大孝，古今罕有。臣等躬逢盛事，不敢掩忽。“谨议上尊谥曰恭让诚顺康穆静慈章皇后。乙丑修陵寝。甲戌遣驸马都尉石?诣陵所上册宝焉。
关于常德公主生母的疑问
明史记载：常德公主，章皇后生。正统五年下嫁薛桓。成化六年薨。是恭让章皇后胡氏还是孝恭章皇后孙氏，文中所指不明。从下文“重庆公主，与宪宗同母。”推断，常德公主与明英宗朱祁镇不是一母所出，应为胡善祥所出。然《明史 后妃传》又说明英宗生母为身份不详的宫人，英宗其实为孙贵妃所养，所以常德公主又可能为孙氏所出，故无从断。
相关史料
《明史 列传九 公主》
○宣宗二女
顺德公主，正统二年下嫁石璟。璟，昌黎人。天顺五年，曹钦反，璟帅众杀贼，擒其党脱脱。诏奖劳。成化十四年奉祀南京，逾年卒。
常德公主，章皇后生。正统五年下嫁薛桓。成化六年薨。
○英宗八女
重庆公主，与宪宗同母。天顺五年下嫁周景。景字德彰，安阳人，好学能书。英宗爱之，闲燕游幸多从。宪宗立，命掌宗人府事。居官廉慎，诗书之外无所好。主事舅姑甚孝，衣履多手制，岁时拜谒如家人礼。景每早朝，主必亲起视饮食。主之贤，近世未有也。弘治八年，景卒。又四年，主薨，年五十四。子贤历官都指挥佥事，有声。